افغانستان باش قاره لاوچیلیگی نظام الدین قیصاری نینگ ضمانت بیلن قویب یوباریله دیگن لیگی نی بیلدیردی.
باش قاره لاوچیلیک سوزچیسی جمشید رسولی, ملی امنیت نینگ قولیده بولگن نظام الدین قیصاری نینگ دوسیه سی نینگ تیکشیریلیب چیقیشی اوچون اوزاق بیر مدت گه ضرورت ایکن لیگی نی بیلدیرگن لیگی گه دقت قره تدی.
سوزچی, ملی امنیت نینگ باش قاره لاوچیلککه اوشبو کیشی نینگ قویب یوباریلیشی اوچون معتبر بیر ضمانت کیره ک ایکن لیگی نی بیلدیرگن لیگی نی معلوم قیلدی.
عینی دمده سوزچی, قیصاری نینگ معتبر بیر ضمانت بیلن قویب یوباریلیشی تقدیرده, چیت ایللر گه سفر قیلمس لیگی و کابلده بولیشی کیره ک ایکن لیگی نی بیلدیردی.
سوزچی, قیصاری نینگ دوسیه لری نی تعقیب قیلیش اوچون هر کون محکمه گه باریشی نینگ ضروری ایکن لیگی نی معلوم قیلدی.
فاریاب ولایتی قیصار اولسواللیگی نینگ امنیه قوماندانی بولگن نظام الدین قیصاری 6 آی آلدین افغانستان خوفسیزلیک کوچلری تامانیدن اوشله نیب پایتخت کابل گه آلیب باریلگن ایدی.
قیصاری نینگ اوشله نیشی گه قرشی اعتراض قیلیش مقصدی بیلن فاریاب و باشقه ولایت لرده اونلب کیشی مظاهره قیلگن ایدی.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
